प्रोमो वीडियो में कहा- आपको क्या लगा मैं वापस नहीं आउंगी, डर जाउंगी…
Actress Rhea Chakraborty Comeback - MTV Roadies Season 19 Gang Leader. एक्ट्रेस रिया चक्रवर्ती जल्द ही ‘रोडीज सीजन 19’ के साथ टीवी स्क्रीन पर कमबैक करने वाली हैं। रिया प्रिंस नरूला और गौतम गुलाटी के साथ गैंग लीड करेंगी
एक्ट्रेस रिया चक्रवर्ती जल्द ही ‘रोडीज सीजन 19’ के साथ टीवी स्क्रीन पर कमबैक करने वाली हैं। रिया प्रिंस नरूला और गौतम गुलाटी के साथ गैंग लीड करेंगी। चैनल ने शो का प्रोमो रिलीज किया है। इस प्रोमो वीडियो में ब्लैक ऑउटफिट में रिया बिल्कुल नए अवतार में नजर आ रही हैं।
वीडियो में रिया कह रही हैं- आपको क्या लगा मैं वापस नहीं आउंगी, डर जाउंगी…डरने की बारी किसी और की है। मिलते हैं ऑडिशंस पे..
‘रोडीज कर्म या कांड’ का पार्ट बनने के लिए एक्साइटेड हूं- रिया 
शो से टीवी पर कमबैक करने के बारे में रिया ने कहा- मैं ‘रोडीज कर्म या कांड’ का पार्ट बनने के लिए काफी एक्साइटेड हूं। मैं सोनू सूद और बाकी गैंग लीडर्स के साथ काम करने को लेकर भी एक्साइटेड हूं।
इस शो के दौरान मुझे अपना वो साइड सामने लाने का मौका मिलेगा जो किसी से डरता नहीं है। मुझे उम्मीद है कि मुझे अपनी इस नई जर्नी में फैंस से बहुत सारा प्यार और सपोर्ट मिलेगा।
इस प्रोमो वीडियो के अलावा चैनल ने ‘रोडीज सीजन 19’ के नए थीम- कर्म या कांड के टीजर भी रिलीज किए हैं। इस सीजन में सोनू सूद भी नजर आएंगे।